text: Endnu en er anholdt efter Andst-eksplosionen
  11 oktober 2011 kl. 10.41
  En 32-årig mand fra Vamdrup er idag blevet anholdt i forbindelse med eksplosionen i Andst.
  Den 32-årige blev ved middagstide fremstillet i et grundlovsforhør sammen med 40-årig mand fra Sønderjylland, som blev anholdt i går.
  Den ejendom i Brørup, hvor der blev fundet fyrværkeri, blev i går tømt af forsvarets ammunitionsrydningstjeneste.
  Det har vist sig, at der var 1,2 tons illegalt opbevaret fyrværkeri på parcellen.
  I St. Andst fortsætter de tekniske undersøgelser på brandstedet.
  Politiet kan foreløbig ikke sige noget om årsagen til eksplosionsbranden.
  Fire beboelsesejendomme er fortsat afspærrede. Beboerne vil tidligst imorgen kunne komme tilbage til deres hjem.
  